Джулат щIыпIэр ЮНЕСКО-р зыкIэлъыплъынухэм хагъэхьэ
Бадзэуэгъуэм и 25-м Налшык щрагъэкIуэкIащ «Джулат — дунейпсо тхыдэ-щэнхабзэ парк» фIэщыгъэм щIэт пресс-конференц.
КъБР-м и щэнхабзэ, щIыуэпс хъугъуэфIыгъуэхэр хъумэнымкIэ фондым къыхилъхьа а Iуэхум ди къэралым и Президентым и цIэкIэ щыIэ грантыр къыхуагъэфэщащ. А ахъшэр сом мелуаным ноблагъэ, мелуан ныкъуэм щIигъу езы фондми хилъхьэнущ.
ЗэрыхуагъэфащэмкIэ, Iуэхум илъэсиплIым нэблагъэ трагъэкIуэдэнущ. ЯпэщIыкIэ а щIыпIэм ит ухуэныгъэхэмрэ фэеплъхэмрэ я щытыкIэр, тхыдэ и лъэныкъуэкIэ яIэ мыхьэнэр къахутэн хуейщ.
— Джулат Ищхъэрэ куэд щIауэ апхуэдэ мурад худиIэт, ауэ щедгъэжьэфар нэгъабэщ. ЯпэщIыкIэ а щIым ехьэ- лIа дэфтэрхэр зыхуей хуэдгъэзэну, и гъунапкъэхэр къэтхутэну къытпэщылъщ. Музей-заповедник щытщIынур, тхыдэ-щэнхабзэ паркыр здэщытынур къэтхутэн, археологие къэпщытэныгъэхэр едгъэкIуэкIын хуейщ. ЮНЕСКО-м къигъэув мардэ куэдым хуокIуэ Джулат. Ар тхыдэм къыхэ-щыж Iуэхугъуэ инхэр къыщыхъуа щIыпIэщ, гъущI гъуэгури, автомашинэ гъуэгури йокIуалIэри дыщогугъ, лъэпощхьэпо ин къэмыхъуу ар ЮНЕСКО-м зи нэIэ тригъэтынухэм зэрытхухэгъэхьэнур, — жиIащ КъБР-м и щэнхабзэ, щIыуэпс хъугъуэфIыгъуэхэр хъумэнымкIэ фондым и лIыкIуэ Къармэ Тимур къыщыпсалъэм. Абы къыхигъэщащ а IэмалхэмкIэ мыхьэ-нэ ин зиIэ Джулат хъума хъуну къызэрилъытэр. А щIыпIэм хухахыну тращIыхьа гектар 16-р зэхрамыгъэфыщIэн папщIэ къахухьынущ.
Зи гугъу ящI Iуэхур яфIэкъабылу зэIущIэм къыщыпсэлъащ тхыдэджхэр, лъахэхутэ Iуэхум хэтхэр, IэщIагъэлIхэр.
Щомахуэ Залинэ.
